title: B- Traven
text: Yolt vas B. Traven bak 1924 koe Mexika taneatomon awir. Faves olkik dare al tir Ret Marut, i wenyusik blis koe Germana, blodaf gu arotievafa virda koe München teni Taneafa Tamavageja. Lanzayan gu awalk bak 1919 nope tegireva, va patecta titi 1920-e sanda lajubulur. Yolt ke Ret Marut abdi 1907 melize zo miwar, numen blirizvopik me lajugotuyud lizu inaf buresik tiyir xantaf. Inafa sokesa liwa koe Ohrdruf evlon gu 1908 va koblira koe San Francisco bak 1902 bazer ( savseluxaxeem ke bana widava bak 1906 anteyaweyer ). Bak 1912, ara sokesa liwa koe Düsseldorf miwar da Marut tir ke britanaf vedeyot. Bak 1917 koe München wetce amerikaf wideyik zo koverter. Mekara cenka icde inafa xanta krulder.